**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

|  |  |
| --- | --- |
| **Szám**: ………./2025.  **Előterjesztő**: Dr. Csáky András polgármester  **Szakmai et.:** Mótyán Krisztián, ügyvezető  **Ügyintéző:** Kissné Mlcoch Ágnes parkolási ügyintéző  **Rendeletszerkesztő**: Jáger Mária vezető-főtanácsos  (CKÖH) | **Tárgy**: A fizető parkolók előírásairól szóló önkormányzati rendelet módosítása  **Melléklet:** összefoglaló táblázat a bérlet árakról |

**ELŐTERJESZTÉS**

**Cegléd Város Önkormányzata Képviselő-testületének**

**2025. október 16-ai nyilvános ülésére**

**Tisztelt Képviselő-testület!**

A VÁRVAG Nonprofit Kft., mint a fizető parkolókat 2014. január 1-je óta üzemeltető közszolgáltató, kezdeményezte *a fizető parkolók előírásairól szóló 13/1999. (V. 1.) Ök. rendelet* (a továbbiakban: Ör.) módosítását.

**I.**

Az Ör-ben a fizetőparkolóként üzemelő parkolóhelyek **díjtételei** 2025. március 1. óta hatályosak.

Az elmúlt hónapokban a gazdasági környezet sajnálatos változásai miatt, jelentős mértékű és folyamatos költségemelkedésekkel kellett szembesülnünk, amely tényezők hatással vannak a fizetőparkolók zökkenőmentes üzemeltetésére.

2025. év szeptember 30-ig történt regisztrálás alapján, 2024. november 15-től - 2025. szeptember 30-ig

* 1 db teljes árú éves bérletet (96.250-Ft/év),
* 8 db teljes árú havi bérletet (8.750-Ft/hó),
* 13 db kedvezményes éves bérletet (78.000-Ft/év),
* 877 db kedvezményes havi bérletet (6.500-Ft/hó),
* 61 db nyugdíjas éves bérletet (30.000-Ft/év), valamint
* 502 db nyugdíjas havi bérletet (2.500-Ft/hó) regisztráltunk rendszerünkben.

A **térítésmentes technikai bérlet** **2025. évre** vonatkozólag, 2025. szeptember 30-ig történő regisztrációval összesen **1272 db**, ebből

* **70 éven felüli** technikai bérletet **1178 fő** regisztráltatott,
* **önkormányzati képviselő és külsős bizottsági tag** **26 fő**,
* **egyéb** (sportolók, egyházak, állami intézmények, körzeti orvosok, körzeti nővérek stb.) **68 fő.**

Összefoglaló táblázatban szemléltetjük a jelenlegi és a tervezett bérletek árainak változását, melyet mellékletként csatolunk az előterjesztéshez.

**II**.

A Képviselő-testület felkérte a VÁRVAG Nonprofit Kft-t, mint üzemeltetőt (továbbiakban: Üzemeltetlő), hogy a rendelet díjtételekre vonatkozó, valamint a kedvezményeket, díjmentességeket tartalmazó 3. pontjának rendelkezéseit vizsgálja felül, és dolgozza ki módosítási javaslatait.

A rendelet ilyen irányú felülvizsgálata a 409 db parkolóhely kapacitásának kimerülése miatt is esedékessé vált.

A felkérés alapján az Üzemeltető az alábbi szakmai javaslatot teszi az Ör. módosítására:

2.1. Az Üzemeltető az emelt díjtételek bevezetését illetően mintegy két hónapot javasol a módosítás elfogadásától számított hatályba lépésig. A 2026. január 1-jei hatályba lépésig kellő idő áll majd rendelkezésre a változások műszaki, technikai és kommunikációs előkészítésére.

Az Üzemeltető, az Ör-ben meghatározott kedvezményeket és díjmentességeket élvezők körét vizsgálta meg, és polgármesteri egyeztetés értelmében, a rendeletet **2026. január 1-jével** az alábbiakban javasolja módosítani:

Az Ör. **hatályos** 3. § (2) bekezdése értelmében **azon járművekre**, (közületi és magántulajdonú) **amelyekre** **semmilyen kedvezmény nem vonatkozik** az átalány díj **8.750-Ft/hó**. Az éves bérlet ára **96.250-Ft/év.**

Az Ör. **hatályos** 3. § (1) bekezdése a következő **kedvezmények**et tartalmazza:

1. a **fizető parkoló mellett lakással rendelkező** **magánszemél**y és a fizető parkoló mellett székhellyel, **telephellyel rendelkező gazdálkodó szervezet és alkalmazottja tekintetében** a várakozási díj **6.500-Ft/hó, vagy 78.000-Ft/év,**
2. a nyugdíjas magánszemélyek esetén **2.500-Ft/hó, vagy 30.000-Ft/év**.

Az Üzemeltető **2026. január 1-jétől** **az Ör. 3. § (2) bekezdését** úgy javasolja **módosítani**, hogy azon járművekre, (közületi és magántulajdonú) amelyekre a rendelet kedvezményeket, mentességeket tartalmazó bekezdése nem vonatkozik az **átalány díj** **9.500-Ft/hó**, az éves bérlet árat **104.500-Ft**-ra változzon.

Az **Ör. 3. § (1) bekezdését** (amely a kedvezményeket tartalmazza) úgy javasolják **módosítani**, hogy

1. a **fizető parkoló mellett lakással rendelkező magánszemély**nek és a fizető parkoló mellett székhellyel, **telephellyel rendelkező gazdálkodó szervezetnek és alkalmazottjának** az általa üzemeltetett gépjármű után – az érintett parkolásra vonatkozóan - a várakozási díjat **7.500-Ft/hó**, vagy **82.500-Ft/év**,
2. a **nyugdíjas** magánszemélynek **3.000-Ft/hó**, vagy **36.000-Ft/év,**
3. valamint a **70 éven felüli ceglédi lakhellyel rendelkező magánszemélynek 1.250-Ft/hó, vagy 15.000-Ft/év** összegben kellene megállapítani a fizető parkolás díjtételeit.

**Az Ör. 4. §-a** tartalmazza a **mentességek**et, ezen rendelkezések tekintetében az **alábbi javaslat** készült.

1. Az Ör. 3. alcím „*Kedvezmények, díjmentességek*” 4. § (1), (2), és (3) bekezdése **2025. december 31-ig** változatlan marad. A 2025. március 1. óta hatályos rendelet 3. alcím „*Kedvezmények, díjmentességek*” 4. § (1) bekezdésének kivonatát csatoljuk az előterjesztéshez, a javasolt változtatások összehasonlításának lehetősége érdekében.
2. **2026. január 1-jével** Az Ör. 3. alcím „Kedvezmények, díjmentességek” 4. § (1) bekezdéséből kikerülnének a **d), fb)** **g), ga), gb), gc), h), l), és q) pontban részletezett mentességek, amelyek a következők:**

* a Cegléden állandó bejelentett lakóhellyel, valamint érvényes jogosítvánnyal rendelkező 70 éven felüli személy, egy saját tulajdonú személygépjárműre vonatkozó mentessége,
* önkormányzati cég vezető tisztségviselőjének (ügyvezető) saját tulajdonú gépjárműve,
* a Cegléden állandó lakóhellyel rendelkező országgyűlési képviselő, Pest Megye Önkormányzatának képviselője, Cegléd Város Önkormányzata Képviselő-testületének tagja, a Képviselő-testület bizottságának nem képviselő tagja egy saját tulajdonú gépjárművére vonatkozó mentessége
* a Ceglédi Közös Önkormányzati Hivatal vezető tisztségviselője, és szervezeti egysége vezetője egy saját tulajdonú gépjárműre vonatkozó mentessége,
* világ-, európa-, (olimpiai spotágban) vagy olimpiai bajnok 1-3. helyezett ceglédi lakóhellyel, vagy tartózkodási hellyel rendelkező sportolónak saját tulajdonú gépjárműre vonatkozó mentessége, valamint
* a Ceglédi Intézmények Gazdasági Hivatala (*megszűnt*) által kijelölt 2 db gépjárműre vonatkozó mentessége.

1. A **4. § (2) bekezdés**ben szereplő azon rendelkezés, mely szerint a „*A Ceglédi Járásbíróság és Ceglédi Járási Ügyészség részére díjmentesen egy-egy útburkolati jellel elkülönített parkolóhely áll állandó rendelkezésre”*, szintén **kikerülne**.
2. **A rendelet 3. § és 4. §-a 2026. január 1-jétől** a rendelettervezet szerinti díjtételeket, kedvezményeket és mentességeket.

Az Ör. hatályos szövege a Nemzeti Jogszabálytárban elérhető:

<https://or.njt.hu/eli/731234/r/1999/13>

Ez úton jelezzük, hogy az Ör. 4. § (1) bekezdés pontjainak számokra tagolása jogalkotási előírás, ugyanis a több mint tizenöt elemű felsorolást csak pozitív egész számokból képzett arab sorszámokkal lehet megjelölni.

Az előterjesztést a **Gazdasági**, **a Pénzügyi Ellenőrző, valamint a Jogi, Ügyrendi és Közbiztonsági Bizottság** tárgyalja A bizottságok véleménye – jegyzőkönyvi kivonat formájában – a képviselő-testület ülésén kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a alapján - figyelemmel a 42. § 1. pontjában foglalt rendelkezésekre - **minősített** szavazati arányt igényel.

Cegléd, 2025. október 6.

Dr. Csáky András

polgármester

*rendelettervezet*

**Cegléd Város Önkormányzata Képviselő-testületének**

**.../2025. (X. 17.) önkormányzati rendelete**

**a fizető parkolók előírásairól szóló 13/1999. (V. 1.) Ök. rendelet módosításáról**

[1] E rendelet célja a várakozási terület tekintetében a 2026-ban fizetendő várakozási díj megállapítása, valamint a díjfizetés alól mentesítettek, és a kedvezményes várakozásra jogosultak körének, továbbá a kedvezményes várakozási díjak módosítása.

[2] Cegléd Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdés c) és e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A fizető parkolók előírásairól szóló 13/1999. (V. 1.) önkormányzati rendelet 3. § (1) és (2) bekezdése helyébe a következő rendelkezések lépnek:

„(1) A fizető parkoló mellett lakással rendelkező magánszemély és a fizető parkoló mellett székhellyel, telephellyel rendelkező gazdálkodó szervezet és alkalmazottja az általa üzemeltetett gépjármű után – az érintett parkolásra vonatkozóan - a várakozási díjat **7.500-Ft/hó**, vagy **82.500-Ft/év**, a nyugdíjas magánszemély **3.000-Ft/hó, vagy 36.000-Ft/év,** valamint a **70 éven felüli ceglédi lakhellyel rendelkező magánszemély 1.250-Ft/hó, vagy 15.000-Ft/év** formájában rendezheti.

(2) Azon közületi és magántulajdonú járművekre, amelyekre az (1) bekezdés nem vonatkozik, **az átalány díj 9.500,- Ft/hó. Az éves bérlet ára 104.500,- Ft.**”

***2. §***

*(1) A fizető parkolók előírásairól szóló 13/1999*. (V. 1.) önkormányzati rendelet 4. § (1) bekezdése helyébe a következő rendelkezés lép:

„(1) A fizető parkolók területén díjmentességet élvez az Üzemeltető ügyfélszolgálatán történt regisztrációt, vagy intézményvezetői kijelölés bejelentését követően, az aktuális időben rendelkezésre álló parkolóhelyek között

*1.* a területi ellátási kötelezettségű háziorvos, házi gyermekorvos és körzeti nővér

*a)* egy saját tulajdonú, vagy

*b)* cég tulajdonában lévő egy gépjárműre, tagsági viszony esetén;

*2.* a Magyar Vöröskereszt utcai gondozó szolgálatának valamennyi gépjárműve,

*3.* a mozgáskorlátozott parkolási igazolványával rendelkező személy az igazolvány bemutatásával, illetve a gépjárműben jól látható módon való elhelyezésével,

*4.* a Ceglédi Kistérségi Szociális Szolgáltató és Gyermekjóléti Központ valamennyi gépjárműve,

*5.* Cegléd Város Önkormányzata

*a)* saját tulajdonú gépjárműve,

*b)* többségi tulajdonában lévő gazdálkodó szervezetének (a továbbiakban: cég) gépjárműve,

*6.* a Ceglédi Rendőrkapitányság által üzemeltetett gépjármű,

*7.* Pest Megyei Katasztrófavédelmi Igazgatóság Cegléd Katasztrófavédelmi Kirendeltség által üzemeltetett gépjármű,

*8.* ceglédi székhelyű Polgárőr Egyesület üzemeltetésében, vagy tulajdonában álló 1 db gépjármű, melyen a „polgárőrség” felirat szerepel.

*9.* Ceglédi Járásbíróság alkalmazottai részére 3 db saját tulajdonú gépjármű,

*10.* Ceglédi Járási Ügyészség 3 db saját tulajdonú gépjármű,

*11.* Pest megyei Kormányhivatal Ceglédi Járási Hivatal gépjárművei, valamint a hivatalvezető saját tulajdonában álló gépjárműve

*12.* Ceglédi Közös Önkormányzati Hivatal gépjárműve,

*13.* bevett egyház vezetőjének saját tulajdonú gépjárműve,

*14.* valamennyi megkülönböztetett fény-és hangjelzéssel ellátott gépjármű,

*15.* a közüzemi szolgáltatást végző szervezetek gépjárművei, a fizető parkolót érintő hibaelhárítás esetén a munkavégzés idejére,

*16.* a Toldy Ferenc Kórház és Rendelőintézet által kijelölt 5 db gépjármű, mellyel az intézmény tevékenységi körébe tartozó feladatokat látnak el,

*17.* Cegléd Város Önkormányzata szervei alkalmazottjának azon saját tulajdonú gépjárműve, amellyel munkavégzés céljából indokolt munkaidőben használni a fizetőparkolót, és polgármesteri engedéllyel rendelkezik. A polgármesteri engedély tartalmazza azt az útszakaszt, melyen a megjelölt személy az ingyenes parkolásra jogosult, az engedély legfeljebb egy évig terjedő érvényességi időtartamát, valamint a gépjármű forgalmi rendszámát. A fizető parkoló üzemeltetője rendszámra szóló kártyát állít ki, mely feljogosítja a gépjármű tulajdonosát a kijelölt útszakaszon ingyenes parkolásra, amennyiben a kártyát jól látható helyen elhelyezi a gépjárműben.”

(2) A fizető parkolók előírásairól szóló 13/1999. (V. 1.) önkormányzati rendelet 4. § (3) bekezdése helyébe a következő rendelkezés lép:

„(3) Amennyiben nem rendelkezik saját tulajdonú gépjárművel az (1) bekezdés 5.*,* 9-11.*,* 13.és17. pontjaiban megjelölt jogosult, akkor vonatkozik a díjmentesség a jogosulttal egy háztartásban élő személy tulajdonát képező gépjárműre, melyet használatra a jogosultnak igazoltan átengedett, valamint a jogosult részére a munkáltató által igazoltan használatra átadott gépjárműre is.”

**3. §**

Hatályát veszti a fizető parkolók előírásairól szóló 13/1999. (V. 1.) önkormányzati rendelet 4. § (2) bekezdése.

**4. §**

Ez a rendelet 2026. január 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

Az előterjesztést láttam:

Dr. Diósgyőri Gitta

címzetes főjegyző

VÁRVAG Városüzemeltetési és Vagyongazdálkodási Nonprofit Közhasznú Kft.

2700 Cegléd, Gubody u. 28.

Tel.: 06/53-505-240

Fax: 06/53-505-249

Web: www.varvag.hu

**Kivonat**

**Cegléd Város Önkormányzata Képviselő-testületének a fizető parkolók előírásairól szóló jelenleg hatályos** **13/1999. (V. 1.) Ök. rendeletéből:**

***„3. Kedvezmények, díjmentességek***

***3. §****(1) A fizető parkoló mellett lakással rendelkező magánszemély, és a fizető parkoló mellett székhellyel, telephellyel rendelkező gazdálkodó szervezet és alkalmazottja az általa üzemeltetett gépjármű után – az érintett parkolásra vonatkozóan – a várakozási díjat 6.500,- Ft/hó, vagy 78.000,- Ft/év, nyugdíjas magánszemély 2.500,- Ft/hó, vagy 30.000,- Ft/év átalánydíj formájában rendezheti.*

*(2) Azon közületi és magántulajdonú járművekre, amelyekre az*[*(1) bekezdés*](https://or.njt.hu/eli/731234/r/1999/13#SZ3@BE1)*nem vonatkozik az átalány díj 8.750,- Ft/hó. Az éves bérlet ára 96.250,- Ft.*

*(3) Az átalánydíjat minden naptári hónap megkezdése előtt kell megfizetni a fizető parkoló üzemeltetője felé. Az elektronikus bérlet a fizető parkoló üzemeltető elektronikus nyilvántartásában szerepel, melynek meglétét a parkoló őr PDA eszközön elektronikusan ellenőrzi.*

*(4) A bérleteket kizárólag az Üzemeltető tartja nyilván elektronikus úton, a gépjármű rendszámára szólóan.*

*(5) A fizető parkolók területén díjmentességet élvez a zöldrendszámmal rendelkező plug-in hibrid, hatótáv növelt elektromos jármű (EREV), és a tisztán elektromos meghajtású gépjármű.17*

***4. §****(1) A fizető parkolók területén díjmentességet élvez az Üzemeltető ügyfélszolgálatán történt regisztrációt, vagy az intézményvezetői kijelölés bejelentését követően, az aktuális időben rendelkezésre álló parkolóhelyek között:*

*a) a területi ellátási kötelezettségű háziorvos, házi gyermekorvos és körzeti nővér egy*

*aa) saját tulajdonú, vagy*

*ab) cég tulajdonában lévő gépjárműre, tagsági viszony esetén;*

*b) a Magyar Vöröskereszt utcai gondozó szolgálatának valamennyi gépjárműve,*

*c) a mozgáskorlátozott parkolási igazolványával rendelkező személy az igazolvány bemutatásával, illetve a gépjárműben jól látható módon való elhelyezésével,*

***d) a Cegléden állandó bejelentett lakóhellyel, valamint érvényes jogosítvánnyal rendelkező 70 éven felüli személy, egy saját tulajdonú személygépjárműre,***

*e) a Ceglédi Kistérségi Szociális Szolgáltató és Gyermekjóléti Központ valamennyi gépjárműve,*

*f) Cegléd Város Önkormányzata*

*fa) saját tulajdonú gépjárműve,*

*fb) többségi tulajdonában lévő gazdálkodó szervezetének (a továbbiakban: cég) gépjárműve,* ***és a cég vezető tisztségviselőjének (ügyvezető) saját tulajdonú gépjárműve,***

***g) egy saját tulajdonú gépjárműre a Cegléden állandó lakóhellyel rendelkező***

***ga) országgyűlési képviselő,***

***gb) Pest Megye Önkormányzatának képviselője,***

***gc) Cegléd Város Önkormányzata Képviselő-testületének tagja, a Képviselő-testület bizottságának nem képviselő tagja,***

***h) egy saját tulajdonú gépjárműre a Ceglédi Közös Önkormányzati Hivatal vezető tisztségviselője, és szervezeti egysége vezetője,***

*i) a Ceglédi Rendőrkapitányság által üzemeltetett gépjármű,*

*j) Pest Megyei Katasztrófavédelmi Igazgatóság Cegléd Katasztrófavédelmi Kirendeltség által üzemeltetett gépjármű,*

*k) ceglédi székhelyű Polgárőr Egyesület üzemeltetésében, vagy tulajdonában álló 1 db gépjármű, melyen a „polgárőrség” felirat szerepel.*

***l) világ-, európa-, (olimpiai sportágban) vagy olimpiai bajnok 1-3. helyezett ceglédi lakóhellyel, vagy tartózkodási hellyel rendelkező sportolónak saját tulajdonú gépjárműve,***

*m) Ceglédi Járásbíróság alkalmazottai részére 3 db saját tulajdonú gépjármű,*

*n) Ceglédi Járási Ügyészség 3 db saját tulajdonú gépjármű,*

*o) Pest megyei Kormányhivatal Ceglédi Járási Hivatal gépjárművei, valamint a hivatalvezető saját tulajdonában álló gépjárműve*

*p) Ceglédi Közös Önkormányzati Hivatal gépjárműve,*

***q) Ceglédi Intézmények Gazdasági Hivatala által kijelölt 2 db gépjármű,***

*r) történelmi egyház vezetőjének saját tulajdonú gépjárműve,*

*s) valamennyi megkülönböztetett fény-és hangjelzéssel ellátott gépjármű,*

*sz) a közüzemi szolgáltatást végző szervezetek gépjárművei, a fizető parkolót érintő hibaelhárítás esetén a munkavégzés idejére,*

*t) a Toldy Ferenc Kórház és Rendelőintézet által kijelölt 5 db gépjármű, mellyel az intézmény tevékenységi körébe tartozó feladatokat látnak el,*

*u) Cegléd Város Önkormányzata szervei alkalmazottjának azon saját tulajdonú gépjárműve, amellyel munkavégzés céljából indokolt munkaidőben használni a fizetőparkolót, és polgármesteri engedéllyel rendelkezik. A polgármesteri engedély tartalmazza azt az útszakaszt, melyen a megjelölt személy az ingyenes parkolásra jogosult, az engedély legfeljebb egy évig terjedő érvényességi időtartamát, valamint a gépjármű forgalmi rendszámát. A fizető parkoló üzemeltetője rendszámra szóló kártyát állít ki, mely feljogosítja a gépjármű tulajdonosát a kijelölt útszakaszon ingyenes parkolásra, amennyiben a kártyát jól látható helyen elhelyezi a gépjárműben.*

***(2) A Ceglédi Járásbíróság és a Ceglédi Járási Ügyészség részére díjmentesen egy-egy útburkolati jellel elkülönített parkolóhely áll állandó rendelkezésre.***

*(3) Amennyiben nem rendelkezik saját tulajdonú gépjárművel az*[*(1) bekezdés*](https://or.njt.hu/eli/731234/r/1999/13#SZ4@BE1)*f), g), h), l), m), n), o), r), és u) pontjában megjelölt jogosult, akkor vonatkozik a díjmentesség a jogosulttal egy háztartásban élő személy tulajdonát képező gépjárműre, melyet használatra a jogosultnak igazoltan átengedett, valamint a jogosult részére a munkáltató által igazoltan használatra átadott gépjárműre is.*

*(4) A díjmentességet biztosító elektronikus technikai bérlet regisztrációját a díjmentesség jogosultja az Üzemeltetőtől kérheti ügyfélszolgálati irodájában, a jogosultság bizonyítására szolgáló igazolvány, engedély, okirat bemutatásával.*

*(5) A díjmentességet biztosító elektronikus technikai bérletet a parkoló üzemeltetője rögzíti rendszerében:*

*a) a gépjármű rendszámára szólóan,*

*b) térítésmentesen,*

*c) 1 év érvényességi időtartamra.*

*(6) Az érvénytelen, vagy jogosultság tekintetében változással érintett elektronikus technikai bérlet meghosszabbítása az előző bevonásával egyidejűleg igényelhető.”*

----------------