

**Cegléd Város Önkormányzatának**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/25303/2025. **Tárgy:** gyermekek, illetve családok átmeneti otthonáról törvényességi felügyeletnek

Előterjesztő: dr. Csáky András polgármester **Melléklet**: kormányhivatali információkérés (ld. szeptember

Szakmai előterjesztő: Jáger Mária irodavezető 18-ára is kézbesített tájékoztató anyag)

Ügyintéző: Makai Viktória vezető főtanácsos

**ELŐTERJESZTÉS**

a Képviselő-testület 2025. október 16-ai ülésére

**Tisztelt Képviselő-testület!**

A Pest Vármegyei Kormányhivatal ún. információkéréssel fordult Pest Vármegye azon önkormányzataihoz, ahol *a gyermekek védelméről és a gyámügyi igazgatásról szóló 1997. évi XXXI. törvény*ben (továbbiakban: Gyvt.) előírt tárgyi kötelezettségek ellátását nem tartja megfelelőnek.

A levelet a szeptember 18-ai ülés anyagához tájékoztatóként adtuk közre, melyre alpolgármester asszony hozzászólásában is felhívta a figyelmet.

A Kormányhivatal **legkésőbb 2025. november 11-éig vár érdemi nyilatkozatot** önkormányzatunktól a következő négy kérdésre:

1. *A következő hároméves időszakban milyen módon kíván Cegléd Város Önkormányzata eleget tenni feladat-ellátási kötelezettsége teljesítésének (gyermekek átmeneti otthona létrehozása és működtetése)?*
2. *Milyen okok állnak a teljesítés útjában?*
3. *Mennyi költségvetési forrásra lenne szükségük a megvalósításhoz?*
4. *Milyen központi költségvetési javaslata van a két szolgáltatási forma finanszírozására?*

Az előzményhez tartozik, hogy önkormányzatunk – ugyancsak kormányhivatali intézkedés, hatósági eljárás és figyelmeztetés előzménnyel – 2018-ban két civil szolgáltatóval kötött ellátási szerződést:

* **gyermekek átmeneti otthona** (GYÁO)ellátás tekintetében az SOS - Gyermekfalu Magyarországi Alapítvánnyal, annak kecskeméti intézménye igénybevételével – 4 férőhely állandó rendelkezésre állása mellett.
* **családok átmeneti otthona** (CSÁO) ellátás tekintetében a Magyar Vöröskereszt Pest Megyei Szervezetével, annak százhalombattai intézménye igénybevételére – 3 ceglédi család, de maximum 9 fő ceglédi lakos egyidejű ellátására;

A Kormányhivatal PE/SZOC/378-8/2018. számú végzésével, az intézkedések elfogadása mellett, megszűntette mindkét ellátás vonatkozásában a hatósági eljárást.

A két szolgáltató rendszeresen, minden évben – idén a május 15-ei ülés napirendjén - beszámol a feladatellátás ellátási szerződésen, valamint hatályos jogszabályokon alapuló előző évi tevékenységéről. A beszámolók alapján a szerződött férőhelyek évről-évre elegendőnek bizonyulnak:

* GYÁO / 2024: összesen, de nem egy időben 13 fő ceglédi illetőségű ellátott
* CSÁO / 2024: 0 fő ceglédi illetőségű ellátott

Törvényi előírások:

* GYÁO: *a Gyvt. 94. § (3) bekezdés b) pontja alapján az a települési önkormányzat, amelynek területén húszezernél több állandó lakos él, gyermekek átmeneti otthonát köteles működtetni;*
* CSÁO: *a Gyvt. 94. § (3) bekezdés c) pontja alapján az a települési önkormányzat, amelynek területén harmincezernél több állandó lakos él, családok átmeneti otthonát köteles működtetni.*

Cegléd Város Önkormányzatának fenntartásában nem működik olyan intézmény, ahol a családok és a gyermekek fentiekben nevesített ellátása biztosítható lenne. A Gyvt. 97. §-a alapján az ellátást az önkormányzat állami, egyházi fenntartóval, vagy más nem állami fenntartóval kötött ellátási szerződés útján is biztosíthatja, ahogy jelenleg is történik.

A Kormányhivatal mostani *információkérésében* arra hívta fel a figyelmet, hogy nem elfogadható az a gyakorlat, miszerint az ellátási szerződések kevesebb, mint 12 férőhelyre kerültek megkötésre.

E kifogás alapjaként:

* **GYÁO esetében** a Gyvt. 50. § (3) bekezdését hivatkozták meg, melynek hatályos szövege a következő:

***„50. §*** *(1) A gyermekek átmeneti otthonában az a családban élő, tizenkettedik életévét betöltött vagy tizenkettedik életévét be nem töltött, nem helyettes szülőnél elhelyezett gyermek helyezhető el, aki átmenetileg ellátás és felügyelet nélkül marad, vagy elhelyezés hiányában ezek nélkül maradna, valamint akinek ellátása a család életvezetési nehézségei miatt veszélyeztetett.*

*(2) A gyermekek átmeneti otthona segítséget nyújt – a gyermekjóléti szolgálattal együttműködve – a gyermek családjába történő visszatéréséhez.*

***(3) A gyermekek átmeneti otthona legalább tizenkettő, de legfeljebb negyven gyermek és felnőtt ellátását biztosítja.***

*(4) Az átmeneti lakásotthon olyan otthon, amely legfeljebb tizenkettő gyermek és felnőtt ellátását biztosítja önálló lakásban, családias körülmények között.*

*(5) A gyermekek átmeneti otthona önálló helyettes szülőt vagy helyettes szülői hálózatot működtethet és ebben az esetben ellátja az ezzel kapcsolatos – a 49. § (4) bekezdésében meghatározott – feladatokat. Az átmeneti otthon által foglalkoztatott helyettes szülők az átmeneti otthoni férőhely felének megfelelő létszámú gyermek teljes körű ellátását biztosíthatják.”*

* **CSÁO esetében** a Gyvt. 51. § (2) bekezdését hivatkozták meg, melynek hatályos szövege a következő:

***51. §*** *(1) Az otthontalanná vált szülő kérelmére a családok átmeneti otthonában együttesen helyezhető el a gyermek és szülője, valamint legfeljebb 21. életévének betöltéséig vagy – ha tanulói jogviszonyban, hallgatói jogviszonyban vagy felnőttképzési jogviszonyban áll –, legfeljebb 24. életévének betöltéséig a gyermek nagykorú testvére, feltéve, hogy elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől, családjától. A nagykorú testvér tanulói jogviszonyának, hallgatói jogviszonyának vagy felnőttképzési jogviszonyának fennállását félévente igazolni kell.*

***(2) A családok átmeneti otthona legalább tizenkettő, de legfeljebb negyven felnőtt és gyermek együttes ellátását biztosítja.***

*(3) A családok átmeneti otthona a felnőtt és a gyermek együttes ellátása során*

*a) befogadja az életvezetési problémák vagy más szociális és családi krízis miatt otthontalanná vált, továbbá védelmet kereső szülőt és gyermekét,*

*b) befogadja a válsághelyzetben lévő bántalmazott vagy várandós anyát, illetve a szülészetről kikerülő anyát és gyermekét, valamint a várandós anya kérelmére az anya élettársát vagy férjét.*

*c) biztosítja az ellátást igénylő gyermek átmeneti gondozását és befogadja otthontalanná vált szüleit,*

*d) segítséget nyújt a szülőnek gyermeke szükség szerinti ellátásához, gondozásához, neveléséhez,*

*e) biztosítja a szülő számára a gyermekével való együttes lakhatást és a szükség szerinti ellátást,*

*f) a szülőknek az ellátás mellett jogi, pszichológiai és mentálhigiénés segítséget nyújt,*

*g) közreműködik – a gyermekjóléti szolgálattal együttműködve – az átmeneti gondozást szükségessé tevő okok megszüntetésében, a család helyzetének rendezésében, otthontalanságának megszüntetésében..”.*

A Kormányhivatal mostani *információkérésében* hangsúlyozta azt is, hogy

* helytelen, ha a település és a szolgáltatást nyújtó szervezet intézménye között nagy a távolság, mert nehézséget okoz a gyermekek iskolába járása és a családdal való kapcsolattartása, továbbá
* a GYÁO feladat-ellátási kötelezettség nem tekinthető teljesítettnek helyettes szülői ellátással vagy CSÁO működtetésével.

1. A fentiekre - különös tekintettel a Kormányhivatal 2018-as intézkedéseire - figyelemmel a következő három évre is a Gyvt. 97. §-a adta jelenlegi megoldás lehetőségét látjuk biztosíthatónak a GYÁO és a CSÁO ellátások teljesítésére.

Keresnünk kell a megoldást az ellátási szerződésekben „lekötött” létszám bővítésére annak ellenére, hogy a beszámolók nem igazolják a 12 fős létszám szükségességét.

A Ceglédi Kistérségi Szociális Szolgáltató és Gyermekjóléti Központ igazgatója úgy ítéli meg, hogy mindkét ellátás jogszabályi előírásnak megfelelő biztosítására nagy szükség van pl. a lakhatási nehézségek, családon belüli krízishelyzetek megoldására.

1. A teljesítés útjában *a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet*nek megfelelő valamennyi feltétel - megfelelő ingatlan(ok), beruházáshoz szükséges forrás, szakember stb. – hiánya áll.

Felmerült a Gubody u. 3. szám alatti, jelenleg Magyar Állam tulajdonában lévő, azonban jelenlegi funkciójától felszabaduló tüdőgondozó ingatlana, melynek megfelelő átalakításával, valamint a Gyvt. 97. § alapján - miszerint a *Gyvt-ben meghatározott személyes gondoskodást nyújtó ellátást a települési önkormányzat egyházi fenntartóval és nem állami fenntartóval kötött ellátási szerződés útján is biztosíthatja –* civil, vagy egyházifenntartóval kötne az önkormányzat ellátási szerződést és ingyenes használati szerződést.

1. A tüdőgondozó ingatlanának alkalmasságát alátámasztja belvárosi, legtöbb köznevelési intézményhez közeli könnyen megközelíthető, ugyanakkor kevéssé forgalmas elhelyezkedése, zárt udvara, és átalakíthatósága. A tulajdonjog GYÁO és CSÁO célú ingyenes megszerzését követően, mai árakon becsülten mintegy 170 millió forintos beruházás – tervezés, kivitelezés, berendezés – szükséges az 1. pontban hivatkozott jogszabálynak megfelelő átalakításhoz, lehetőleg 100 %-os intenzitású pályázati forrásból.
2. A GYÁO és CSÁO működtetése – személyi és dologi költségek – számításaink szerint külön-külön mintegy 70-70 MFt/év finanszírozást igényel.

Az alábbi határozati javaslat alapján szeretnénk a Kormányhivatal információkérését megválaszolni.

Az előterjesztést **a Humán, a Gazdasági, valamint a Jogi, Ügyrendi és Közbiztonsági Bizottság** tárgyalja. A bizottságok ülésére **meghívjuk a CKSZSZ intézményvezetőjét**.

A Bizottságok véleményét a Képviselő-testület napirendjénél a bizottság elnöke ismerteti.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdése alapján a (2) bekezdésében foglaltakra figyelemmel **nyilvános** ülés keretében, az 50. § alapján, valamint a KT. SzMSz 59. §-a értelmében **egyszerű** szavazati arányt igényel.

Cegléd, 2025. március 5.

Dr. Csáky András

polgármester

Láttam: Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete –** az Mötv. 133. § (1) bekezdésére, valamint a helyi önkormányzatok törvényességi felügyeletének részletes szabályiról szóló 119/2012. (VI. 26.) Korm. rendelet 40. § (1) bekezdésére hivatkozással

**1**.) Nyilatkozik a Pest Vármegyei Kormányhivatal PE/030/00844-23/2025. ügyiratszámú információkérésére a következő tartalommal:

**1.1**. *a gyermekek védelméről és a gyámügyi igazgatásról szóló 1997. évi XXXI. törvény (Gyvt.)* 93. § (3) bekezdés b) valamint c) pontjában előírt személyes gondoskodások feladat-ellátási kötelezettsége teljesítésének a következő hároméves időszakban

1.1.1. elsődlegesen a hatályban lévő ellátási szerződések alapján, azok ellátotti létszámának bővítésével kíván eleget tenni, emellett

1.1.2. a 2700 Cegléd, Gubody u. 3. szám, Cegléd 489 hrsz. alatti ingatlan Magyar Államtól való, gyermekek, illetve családok átmeneti otthona kialakításának céljára történő ingyenes megszerzésével, annak megfelelő átalakítását követően pedig

1.1.3. a Gyvt. 97. § alapján egyházi, vagy nem önkormányzati fenntartóval kötött ellátási szerződés útján, amennyiben ez nem lehetséges,

1.1.4. újonnan alapított, önkormányzat által fenntartott költségvetési szerv (intézmény) útján

kíván eleget tenni.

**1.2.** Az 1.1. pontban hivatkozottkötelezettségek önkormányzati fenntartásban történő teljesítése útjában áll, hogy

1.2.1. nem áll rendelkezésre *a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet*nek megfelelően kialakított ingatlan, továbbá

1.2.2. Cegléd Város Önkormányzatának fenntartásában nem működik olyan költségvetési szerv, amely a gyermekek, valamint a családok fentiekben nevesített ellátását biztosítaná.

**1.3.** Az 1.1. pontban hivatkozottkötelezettségek helyben történő megvalósításához

1.3.1. az 1.1.2. alpontban megjelölt ingatlan ingyenes megszerzése, abban

1.3.2. a gyermekek, valamint a családok átmeneti otthona 12-12 ellátotti létszámú kialakításához szükséges beruházás 2025-ös becsült áron, hozzávetőleg nettó 170 millió forint

1.3.3. 100 %-os intenzitású pályázati támogatásból származó forrás szükséges.

**1.4.** Az 1.1. pontban hivatkozott két szolgáltatási forma központi költségvetésből történőfinanszírozását

1.4.1. induló évben – amikor térítési díjbevétel még nem tervezhető - 100 %-ban javasoljuk önkormányzati fenntartású intézmény esetén, szolgáltatásonként hozzávetőleg 85 MFt/év összegben;

1.4.2. a Gyvt. 97. § alapján, ellátási szerződés keretei közt történő szolgáltatás esetén a szolgáltató igényeinek megfelelően javasoljuk.

**2.)** Felhatalmazza a Polgármestert az 1. pontban rögzített nyilatkozattétel részletes kifejtésére, végleges szövegének kialakítását követő aláírására és megküldésére.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: legkésőbb 2025. november 11. Felelős: dr. Csáky András polgármester

A határozatról értesülnek:

1.) Szervezési Iroda – helyben, és általa

2.) Pest Vármegyei Kormányhivatal – PE/030/00844-23/2025. ügyben

3.) Pénzügyi Iroda

4.) Beruházási és Közbiztonsági Iroda

Az előterjesztést láttam:

Dr. Diósgyőri Gitta

címzetes főjegyző