**GAZDASÁGI PROGRAM**

**2025-2029**

****

***„EGYÜTT ÉPÍTJÜK”***

**1. BEVEZETÉS**

A gazdasági program (fejlesztési terv) elkészítését és elfogadását a helyi önkormányzatok számára az 1990. évi LXV. törvény írta elő, ekkor még csak annyit rögzítve, hogy ezt a kötelezettségét a képviselő-testület nem ruházhatja át (ezzel a fontosságát jelezve). A különböző önkormányzatok a legkülönfélébb módokon tettek (vagy nem tettek) eleget e kötelezettségüknek, amit az Állami Számvevőszék a lefolytatott ellenőrzések során rendre szóvá tett, méghozzá nemcsak az önkormányzatok, hanem a Kormány irányában is. Ennek (is) eredményeként az Országgyűlés előbb a 2005. XCII. törvény 3. §-ában, majd a ma is hatályos 2011. évi CLXXXIX. törvény révén tartalmi elemeket írt elő a gazdasági programmal kapcsolatban. Az új szabályozás szerint a gazdasági program, fejlesztési terv

1. helyi szinten meghatározza mindazokat a célkitűzéseket és feladatokat,
2. amelyek a helyi önkormányzat költségvetési lehetőségeivel összhangban,
3. a helyi társadalmi,
4. környezeti és
5. gazdasági adottságok átfogó figyelembevételével
6. a helyi önkormányzat által nyújtandó feladatok biztosítását, színvonalának javítását szolgálják”, s tartalmazza
7. a vármegyei területfejlesztési elképzelésekkel összhangban”
8. „különösen: az egyes közszolgáltatások biztosítására, színvonalának javítására vonatkozó fejlesztési elképzeléseket”kell, hogy tartalmazzon.

Az új szabályozásnak a gazdasági program tartalmára vonatkozó, itt 8 tartalmi pontba sorolt része lényegében megegyezik a korábbi szabályozás első 8 pontjába soroltakkal, azzal, hogy a kistérségi területfejlesztési koncepcióhoz való illeszkedés helyett a gazdasági programnak a vármegyei területfejlesztési elképzelésekkel való összhangját szorgalmazza.

**2. SZOLGÁLTATÓ ÖNKORMÁNYZAT,KÖZTEHERVISELÉS, FEJLESZTÉSI- ÉS ADÓPOLITIKA**

**2.1.**Cegléd város önkormányzata *szolgáltató* önkormányzat, és tevékenységével arra törekszik, a várost minden lakosa és vállalata az *otthonának* tekintse és büszke legyen rá. Ha a lokálpatriotizmus hatja át a várost, akkor a polgárai hajlandóak *áldozatot hozni* is érte és szívesen fektetnek be *hosszabb távon* is, mert itt képzelik el a jövőjüket is.

**2.2.**Ennek megfelelően az önkormányzat arra törekszik, hogy az általa kivetett adók szintjét úgy állapítsa meg, hogy azzal se a vállalkozások *növekedését* ne akadályozza, se a lakosság *terheit* ne tegye elviselhetetlenné, ugyanakkor *maximalizálja* az e feltételek között elérhető *adóbevételeket*. Az önkormányzat ezekből a bevételekből tudja azután finanszírozni mindazokat a *fejlesztéseket*, amelyekkel a várost *otthonossá és ígéretessé* tudja tenni az itt élő emberek és itt működő vállalatok számára.

**2.3.** Együttműködés a településfejlesztési célok megvalósítása során:

* az Önkormányzat a településfejlesztési stratégiában rögzíti, hogy a város különböző területein milyen fejlesztéseket tart kívánatosnak átfogó településfejlesztési koncepciójának összehangolt megvalósítása érdekében;
* ennek megalkotásakor messzemenően figyelembe veszi, hogy a megismert állami fejlesztéspolitikai irányok és elképzelések milyen lehetőségeket biztosítanak a város számára;
* a befektetők az így meghatározott keretekhez igazodva dolgozzák ki fejlesztési terveiket;
* az Önkormányzat a jogszabályok és a költségvetés által biztosított lehetőségek keretein belül mindenben igyekszik a vállalkozásokat támogatni, igényeiket kielégíteni, velük együttműködni;
* ennek során folyamatosan ügyel a településfejlesztési célok érvényesülésére, a vonatkozó szabályozás betartására, a visszaélések megelőzésére;

# az állami szereplők részvételével megvalósuló fejlesztések során (pl. MÁV: parkoló kialakítása; Magyar Közút: lehatárolási tervek; Építési és Közlekedési Minisztérium: belépés a fürdő korszerűsítésébe építtetőként) a város érdekeivel egyetemben a helyben megtelepült vállalkozások érdekeit is képviseli.

**2.4.** A vállalkozásösztönzés és gazdaságfejlesztés terén az Önkormányzat

* elsősorban a magasabb hozzáadott értékű, tudásintenzív és a fenntartható fejlődést szolgáló iparágak területén működő gazdasági szereplők betelepülését, helyben maradását és helybeni fejlesztéseit igyekszik ösztönözni;
* a vállalkozások érdekeit is szolgáló infrastuktúra- és energetikai fejlesztéseket valósít meg (közúti, vasúti megközelíthetőség, napelempark);
* vállalkozásösztönző szabályozói gyakorlatot (szabályozási vonalak meghatározása) és adópolitikát folytat;
* támogatja a helyi termékek népszerűsítését és piacra jutását;
* regionális szerveződésű gazdasági hálózatok kiépülését szorgalmazza;
* városi ösztöndíjprogramját fenntartja, igény esetén újakat indít a helyben jelentkező munkaerőhiány enyhítésére(a végzett diákok helyben maradása és helybeni munkavállalása érdekében);
* igény szerint közvetít (fenntartói jogosítványok híján)a helyi szakoktatási intézmények és vállalkozások között olyan képzési struktúra kialakítására irányuló együttműködés érdekében, amelyben a diákok valóban a vállalkozások igényeinek megfelelő kompetenciákat sajátítják el.

**3. KÖRNYEZETI, GAZDASÁGI ÉS TÁRSADALMI ADOTTSÁGOK**

**3.1.** A környezeti adottságok szempontjából városunk csomóponti jellege a meghatározó. Mindenekelőtt a közlekedés területén, ami mind a vasút- és közúthálózatot, mind pedig a Liszt Ferenc Nemzetközi Repülőtér és a főváros közelségét és jó megközelíthetőségét illeti; amit csak tovább javítanak a jelenleg zajló és a jövőben tervezett nagy infrastrukturális fejlesztések. De ugyanígy csomópont Cegléd a humán szolgáltatások területén (Ceglédi Toldy Ferenc Kórház és Rendelőintézet, Ceglédi Kossuth Lajos Gimnázium, Dózsa György Kollégium, Ceglédi SZC Közgazdasági és Informatikai Szakközépiskola, Ceglédi SZC Unghváry László Kereskedelmi és Vendéglátóipari Szakközépiskola és Szakiskola, Ceglédi SZC Bem József Műszaki Technikum és Szakképző Iskola, Török János Mezőgazdasági és Egészségügyi Szakközépiskola, Patkós Irma Alapítványi Művészeti Szakközépiskola és AMI, Gubody Ferenc Szakképző Iskola). Pest megyében való elhelyezkedése ellenére viszonylag nagy a város távolsága a megyeszékhelytől (Szolnokhoz és Kecskeméthez viszont okkal közelebbi), s ugyanígy a kiterjedt tanyavilág távolabbi részei is nagy távolságra esnek a városközponttól.

**3.2.**Gazdasági adottságai Ceglédet az alföldi mezővárosokkal rokonítják. A nagy hagyományú és változatos kertészet már nagyrészt a múlté, a monokulturális termelés lett a meghatározó, s a korábban ugyancsak meghatározó ipari vállalatok (pl. EVIG) jelentősége is lecsökkent. (A 2030-i terjedő időszakra vonatkozó Pest Megyei Területfejlesztési Koncepció Ceglédet „a kitörési pontokat kereső” városként jellemzi.) A csomóponti adottságok ugyanakkor (mind közlekedési, mind szolgáltatási értelemben) jelentős gazdasági potenciált rejtenek magukban. (Pest Vármegye Integrált Területi Programja szerint „*a ceglédi térségben … kitörési pont lehet még a terület termálkincsére alapozó turizmus, egészségipar is*”.

**3.3.** Társadalmi adottságait illetően Cegléd lakossága kis mértékben, de folyamatosan csökken (2001 és 2021 között csaknem 5%-kal), intenzíven idősödik (20 év alatt az idősek száma 25,8%-kal, teljes népességen belüli arányuk 5%-kal nőtt). A népességen belül folyamatosan és jelentősen csökken az alacsonyabban iskolázott, folyamatosan nő a magasabban iskolázottak aránya, viszont lényegesen nem (és nem egy irányban) változik a középfokú iskola végzettséggel érettségi nélkül, szakmai oklevéllel rendelkezőké.

|  |  |  |  |  |  |  |  |
| --- | --- | --- | --- | --- | --- | --- | --- |
| **A népesség száma és megoszlása főbb korcsoportok szerint** | | | | | | | |
|  | **2001 (fő)** | **2001 (%)** | **2011 (fő)** | **2011 (%)** | **2021 (fő)** | **2021 (%)** | **2001/2021 (%)** |
| 15 évesnél fiatalabb | 6561 | 17,24% | 5675 | 15,49% | 5633 | 15,56% | -14,1% |
| 15-64 éves | 25592 | 67,25% | 24658 | 67,29% | 23143 | 63,93% | -9,6% |
| 65 éves és idősebb | 5902 | 15,51% | 6312 | 17,22% | 7424 | 20,51% | 25,8% |
| összesen | 38055 | 100,00% | 36645 | 100,00% | 36200 | 100,00% | -4,9% |

|  |  |  |  |
| --- | --- | --- | --- |
| **A népesség megoszlása legmagasabb befejezett iskolai végzettség szerint** | | | |
|  | **2001** | **2011** | **2021** |
| 7 évesnél fiatalabb | 7,1% | 6,8% | 7,4% |
| általános iskola 8. évfolyamnál alacsonyabb | 18,1% | 12,1% | 9,5% |
| általános iskola 8. évfolyam | 30,6% | 24,5% | 19,0% |
| középfokú iskola érettségi nélkül, szakmai oklevéllel | 17,6% | 21,1% | 20,8% |
| érettségi | 19,2% | 23,7% | 27,9% |
| egyetem, főiskola stb. oklevéllel | 7,4% | 11,8% | 15,3% |

Cegléd ugyanakkor élhető, belátható méretű város,érvényesül benne a kohézió, ami – megfelelő előkészítést követően és kommunikáció mellett – kedvezhet a csak hosszabb távon termőre forduló közösségi döntéseknek is.

**4. KÖLTSÉGVETÉSI LEHETŐSÉGEK**

A költségvetési lehetőségek vizsgálatánál az Önkormányzat prognosztizálható bevételei az irányadók. Az államháztartásról szóló 2011. évi CXCV. törvény 29/A. §-a szerint „*a helyi önkormányzat … legkésőbb a költségvetési rendelet, határozat elfogadásáig határozatban állapítja meg … saját bevételeinek és … adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét*”. Az önkormányzat 49/2025. (II. 13.) számú határozatában az előírásnak megfelelően a következő tervezett bevételi adatokat rögzítette:

|  |  |  |  |
| --- | --- | --- | --- |
|  | **2026** | **2027** | **2028** |
| a helyi adóból és a települési adóból származó bevétel | 3 770 000 000 | 3 770 000 000 | 3 770 000 000 |
| az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 84 700 000 | 84 700 000 | 84 700 000 |
| az osztalék, a koncessziós díj és a hozambevétel | 0 | 0 | 0 |
| a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 0 | 0 | 0 |
| bírság-, pótlék- és díjbevétel | 20 000 000 | 20 000 000 | 20 000 000 |
| a kezesség-, illetve garanciavállalással kapcsolatos megtérülés | 0 | 0 | 0 |
| **saját bevételek összesen** | **3 874 700 000** | **3 874 700 000** | **3 874 700 000** |

Az Önkormányzat tehát a következő három évre teljesen azonos bevételi adatokkal számolt, jeleként annak, hogy az első év (2026) adataihoz képest nem lát előre olyan tényezőt, amely azokat oly mértékben és bizonyossággal befolyásolná, ami költségvetési tervezés alapjául szolgálhatna. Az óvatosság elve alapján nem is tehetett mást: az előző gazdasági program elfogadását követően olyan erejű változások rajzolták újra a mozgásterét, mint a koronavírus-járvány, az energiaválság, az infláció (lásd a GKI alábbi diagramjait) és a szolidaritási hozzájárulás rendszerének radikális átalakítása (amelynek következtében az önkormányzatokat sújtó összes elvonás 2020-ról 2021-re országosan 58,1 Mrd Ft-ról 155,0 Mrd Ft-ra nőtt) – vagyis globális és országos jelenségek, valamint gazdaságpolitikai beavatkozások egyaránt. Ez Ceglédre vonatkozóan a 2021 és 2025 közötti időszakban több mint 1,8 Mrd Ft-ot jelent, azaz évről-évre csökken a város mozgástere, ami a beruházásokat illeti.

|  |  |  |
| --- | --- | --- |
| C:\Users\bloki\Documents\mas_ugyek_3\csaky_andras\ciklusprogram\puha\inflacio_2.png |  | C:\Users\bloki\Documents\mas_ugyek_3\csaky_andras\ciklusprogram\puha\inflacio.png |

Mindezeknek megfelelően e gazdasági program sem számol a jelenlegiektől érdemben eltérő költségvetési lehetőségekkel.

**5. VÁROS ÉS KÖRNYEZETE**

Egyetlen település sem egymagában áll a világban, hanem ezer és ezer szállal kötődik a környezetéhez, s az, hogy mennyire tud sikeres lenni, igen nagy részben a környezetével való kölcsönhatásokon múlik, interakciókban dől el. Amikor olyan szavakat használunk, mint partnerség, együttműködés, kitettség, kapcsolat, csomópont, versenyhelyzet vagy attraktivitás stb. – amelyek nélkül aligha lehet bármit mondani a város jövőjéről – akkor mind ezekre a kapcsolatokra utalunk. Ez a fejezet azokat a fejlesztéseket tekinti át, amelyek messze túlmutatnak a város és a kistérség határain, tehát a város tágabb összefüggésrendszerében értelmezhető jelentőségűek, különösen annak figyelembe vételével, hogy mint járás központ kötelezően ellátandó feladatain túl egyéb közigazgatási határain túlmutató feladatokat is el kell, hogy lásson, elsősorban kulturális területen.

**5.1.** Cegléd csomópont jellege miatt a következő időszakra vonatkozóan meghatározó jelentőséggel bírnak a várost érintő az országos közút- és vasúthálózati fejlesztések:

* a 311-es út 11.5 tonnás tengelyterhelésre történő burkolat-megerősítése, a főúttal párhuzamos vonalvezetésű kerékpárút kiépítésével
* a 411-es út 11.5 tonnás tengelyterhelésre történő burkolat-megerősítése, 441 sz. főút Cegléd keleti elkerülő szakaszának, valamint a Béke téri kettős körfogalomnak a kiépítésével, illetőleg a Kőrösi út – Déli út kereszteződésében a jelzőlámpás forgalomszabályozásnak a kialakításával (2027 végéig); továbbá
* a Cegléd és Kiskunfélegyháza között vasúti pálya teljes korszerűsítése és a Kiskunfélegyháza és Szeged között pálya rekonstrukciója.

**5.2.** Ugyancsak a város jó közlekedési megközelíthetősége teszi lehetővé az Ipari Park továbbfejlesztését (II-III. ütem), amely a már itt működő vállalkozások további beruházásait és újabb vállalkozások betelepülését egyaránt ösztönözheti, ezáltal hozzájárulva mind a munkahelyteremtéshez és a meglévő munkahelyek megtartásához, mind a város adóbevételeinek növekedéséhez:

* TOP\_PLUSZ-1.1.1-21-PT1-2022-00008 projekt keretén belül újabb feltáró út építése és közművesített telkek kialakítása: ivóvíz és szennyvízelvezetés, villamos áram kiépítése.
* A már megépült keleti feltáró út mellett csapadékvíz-elvezetés, ivóvíz és szennyvízelvezetés kiépítésének a befejezése.
* Az Ipartelepi út Külső Kátai út és Cigányszéki csatorna közötti szakaszának a felújítása.

**5.3.** A Bürgeház dűlő alapvető infrastruktúrával történő ellátása, lehetőség szerint a Ceglédet elkerülő út építése előtt.

**5.4.** Cegléd számára a legígéretesebb kitörési pont – a vármegyei fejlesztési elképzelések szerint is – egyértelműen az egészségturizmus. E szempontból különös jelentőséggel bír a fürdő fejlesztése:

* az új gyógyászati épületszárny felépítése a TOP\_PLUSZ-1.1.3-21-PT1-2022-00031 pályázat keretén belül(szénsavas kádfürdő, iszappakoló szobák, masszázsszoba, gyógytorna-részleg, egészségszoba, konditerem épül, pihenőtér, büfé, kiszolgáló helyiségek;a kétszintes kialakítású tömb közvetlenül összekötő folyosóval kapcsolódik majd a meglévő építményhez);
* a Ceglédi Termálfürdő energetikai korszerűsítésére és fejlesztésére irányuló projekt (TOP\_Plusz-2.1.1-21 pályázat) keretében alkalmazásra kerülő korszerű épületenergetikai és fürdőtechnológiai megoldások hatékonyabb energiafelhasználást tesznek lehetővé, a megújuló energia alapú kapacitások pedig (geotermikus energia, napenergia, a termálvíz kísérőgázának hasznosítása) a saját, helyben termelt energiamennyiséggel jelentős fosszilis energiaigényt váltanak ki, ezáltal csökkentve a közüzemi hálózatról vételezni szükséges mennyiséget, az energiafüggőséget és jelentősen csökkentve az üzemeltetés önkormányzati hozzájárulást igénylő költségeit.

**5.5.** Az egészségturizmus komplexitása ugyanakkor számos további tennivalót is szükségessé tesz:

* a Ceglédi Gyógyfürdő és Szabadidőközpont és a mellette található tó és környezete gyógyhellyé nyilvánítása;
* megfelelően képzett humán erőforrás biztosítása;
* a kemping fejlesztése, kellően gazdag szálláshely-szolgáltatási kínálat kialakítása;
* a fürdő energiaigényét biztosító tervezett energetikai nagyberuházás (2,5 Md Ft) megvalósítása a TOP Plusz 2.1.1-21 pályázati felhívás keretében (Főépület, strand fogadó épület, étterem, Aqua Centrum fogadó épület, vízmű gépház)
* a vízfelületek, élményszolgáltatások további bővítése;
* az egészségügyi szolgáltatások körének szélesítése;
* hatékony idegenforgalmi marketing stb.

**5.6.** Partneri együttműködések:

* kistérségi társulás (felülvizsgálat alatt);
* városi tulajdonú ingatlanok „külső” vagyonkezelői (Klebelsberg Intézményfenntartó Központ, Nemzetgazdasági Minisztérium, Földművelésügyi Minisztérium, Tanulni egy életen át Alapítvány, Agrárkamara);
* a városban működő államigazgatási szervek (hatásköri, ingatlanhasználati kérdések);
* egyházi fenntartásban működő intézmények partnersége (Váci Egyházmegye Ordináriusa: Szent Kereszt Katolikus Általános Iskola, Cegléd-Felszegi Református Egyházközség: Református Általános Iskola És Óvoda, Hit Gyülekezete Oktatási Főigazgatósága: Örkényi Úti Általános Iskola, Magyar Máltai Szeretetszolgálat: Tanyagondnoki Szolgálat, Baptista Tevékeny Szeretet Misszió: Új Esély Központ, Török János Református Oktatási Központ Patkós Irma Művészeti Szakgimáziuma: Pinceszínház)
* meglévő ösztöndíjak alapján fennálló együttműködések (Óbudai Egyetem, Ceglédi Toldy Ferenc Kórház és Rendelőintézet).

**6. ÚT-ÉS JÁRDAÉPÍTÉSEK, -FELÚJÍTÁSOK, PARKOLÓHELYEK KIALAKÍTÁSA, CSAPADÉKVÍZ-ELVEZETÉS, KERÉKPÁRUTAK, FORGALOMSZERVEZÉS, KÖZLEKEDÉSFEJLESZTÉS, KÖZLEKEDÉSBIZTONSÁG**

A külső környezet fizikailag legnagyobbrészt a *közlekedés* infrastruktúráján keresztül kapcsolódik bele a város életébe. Ez a belső hálózat nagyban meghatározza a város polgárainak mindennapi életét, közérzetét, azÖnkormányzati Hivatal és gazdasági társaságainak munkatársai ezért folyamatosan figyelemmel kísérik a szükségessé, illetőleg lehetségessé váló fejlesztéseket. Ez a fejezet a jelen állapot szerint tervbe vett összes fejlesztést tartalmazza, amelyek a **rendelkezésre álló források, pályázati támogatások függvényében kerülhetnek a következőkben megvalósításra.**

**6.1. Útépítések és -felújítások**

* szilárd burkolatú út építése a Csikós szélen;
* szilárd burkolatú út rekonstrukciója a Köztársaság utcában;
* Aranymeggyes szél útrekonstrukció (útpálya szélesítés);
* Örkényi út burkolatfelújítás az Aranymeggyes szél és a Pókbangó utca közötti szakaszon;
* Posta utca útfelújítás;
* Közép út útrekonstrukció (útpálya szélesítés);
* Kis Összekötő út I. és II. szakasz;
* Dugovics utca;
* Alkotmány utca;
* Ölyv utca;
* Károly dűlő;
* Unghváry László utca;
* Nádasdi utca;
* Szélmalom zug;
* Dessewffy utca;

**6.2. Útépítések és -felújítások csapadékvíz-elvezetéssel**

* Buzogány utca;
* Furulya utca és Harang köz;
* Borház utca;
* Muskátli utca;
* Tulipán utca;
* Jácint utca;
* Bercsényi utca;
* Kazinczy utca (Alszegi és Szív utca között);

**6.3. Útépítések és -felújítások csapadékvíz-elvezetéssel és parkolóhelyek kialakításával**

* Gubody utca (Mária és Szent Imre herceg utca között);
* Jókai utca (Rákóczi út és Köztársaság utca között);
* Árpád utca (Bocskai út és Kossuth tér között);
* Páva utca;
* Szárcsa utca;

**6.4. Út- és járdafelújítás csapadékvíz-elvezetéssel**

* Sütő utca;

**6.5. Parkolóhelyek kialakítása csapadékvíz-elvezetéssel**

* Kölcsey téri parkolók csapadékvíz-elvezetése;

**6.6. Parkolóhelyek kialakítása**

* Lövész utca;
* Mozdony utca (az ALDI-val szemben a jelenlegi vasúti területen: P+R);
* Törteli út (a Toldy Ferenc Kórház Rendelő Intézet környezetében);

**6.7. Fizető gépjármű várakozóhelyek kialakítása az Önkormányzat korábbi döntéseinek megfelelően**

* Batthyány utca (a Rákóczi út és Szolnoki út közötti szakaszán 59 parkolóhely);
* Cegléd, Szolnoki út (a Batthyány utca és Bercsényi út közötti szakaszán 56 parkolóhely);
* Teleki utca (a Szent Imre Herceg utca és Rákóczi út közötti szakaszán 49 parkolóhely);
* Rákóczi út (a Teleki utca és Kárpáti Aurél utca közötti szakaszán 24 parkolóhely);
* Selyem utca (az Árpád utca és Pesti út közötti szakaszán 58 parkolóhely);
* Árpád utca (a Selyem utca és Damjanich utca közötti szakaszán 10 parkolóhely);
* Árpád utca (a Kossuth tér és Kút utca közötti szakaszán 10 parkolóhely);

**6.8. Járdaépítés, -felújítás**

* Rákóczi út (a Gubody utca és a Múzeum utca között);
* Kossuth Ferenc utca Városháza felőli oldalának felújítása;
* Búvár utca páros oldala;
* Pesti úti járdafelújítás;
* Bercsényi utca járdafelújítás folytatása;
* önerős lakossági járdaépítési program fenntartása 50%-os előleglehetőséggel;
* a járdaépítések során, ahol csak lehet, akadálymentes megoldások alkalmazása;

**6.9. Csapadékvíz-elvezetés**

* G1 csatorna burkolatfelújítása;
* C-II csatorna mederrekonstrukciója;
* Büdöséri csatorna megtisztítása;
* Széchenyi, Törteli, Jászberényi és Összekötő út alatt haladó csatorna kimosatása;
* Bocskai úti vízelvezetés megoldása résfolyókával;
* Kiss Ernő utcai és Sarló utcai csapadékvíz elvezető rendszerek rekonstrukciója;
* Köztársaság utcai földmedrű árok mederburkolása és bekötése a zárt csapadékvíz elvezető csatornába;
* Madár utca csapadékvízelvezetés rendezése;
* Zrínyi utca csapadékvízelvezetés rendezése;
* Egres köz csapadékvízelvezetés rendezése;
* Mária utca csapadékvízelvezetés rendezése;

**6.10.Kerékpárutak építése**

* Árpád utca (Damjanich utca és Kossuth tér között, összekötve a Pesti úti és Kőrösi úti kerékpárutat);
* Törteli út mellett a közigazgatási határig;
* Kerékpáros négyszögkörút befejezése érdekében kerékpárút építése a Déli út – Bajcsy-Zsilinszky út hiányzó részén;
* Cegléd és Csemő között (térségi együttműködésben);
* Rákóczi út (parkolási koncepció függvényében);
* a pályázati lehetőségek gondos kihasználásával törekedni kell a kerékpárút-hálózat intenzív, ugyanakkor tervszerű bővítésére;

**6.11.Körforgalom kialakítása csomópontokban**

* Béke téri kettős körfogalom;
* a Budai út – Kátai út – Külső-Kátai út – Összekötő út csomópontban (a közlekedési koncepció függvényében);
* a Petőfi utca – Árpád utca – Kossuth tér csomópontban (a közlekedési koncepció függvényében);

**6.12.Jelzőlámpás kereszteződés kiépítése**

* a Kőrösi út és Déli út kereszteződésében;
* Pesti út és Bajcsy Zsilinszky út kereszteződésében;

**6.13. Közlekedésbiztonság erősítése**

* okos gyalogátkelőhelyek létesítésének folytatása;
* kijelölt gyalogátkelőhelyek létesítése forgalmas utakon (a lehetőségek szerint: pl. Kőrösi út, Alszegi út, Mizsei út, Budai út, Pesti út);
* Közlekedési és parkolási koncepció elkészítése, melynek keretében kerülhet sor
  + a Budai út – Kátai út – Külső-Kátai út – Összekötő út csomópontban;
  + a Petőfi utca – Árpád utca – Kossuth tér csomópontban;

**6.14. Együttműködés a rendőrséggel a közlekedésbiztonság erősítése érdekében**

A közbiztonság és a közlekedésbiztonság fenntartása alapvetően és túlnyomórészt a rendőrség feladata; ezzel együtt, amennyiben forrás áll rendelkezésre:

* trafiboxok telepítésének folytatása;
* térfigyelő kamerarendszer bővítése;
* közterületfelügyelők létszámának növelése;
* polgárőrség további támogatása, működési területük kiterjesztése a városközpontra;

**6.15.Városi közlekedés fejlesztése**

* a városi tömegközlekedés lehetőségeinek megvizsgálása, pályázati támogatás esetén megvalósítása a fürdő és a szakorvosi rendelő megközelítése érdekében;
* az energiaközösségbe beintegrálható helyi tömegközlekedés tervezése (távlati cél);
* „fogd és vidd” kerékpárok, rollerek kölcsönzése (a Tourinform kezelésében);

**6.16. Együttműködés a katasztrófavédelemmel, mindenekelőtt a következő területeken:**

* polgári védelem,
* tűzmegelőzés,
* belvíz elleni védekezés;

**6.17.**Az Önkormányzat a járdaépítést kiemelt feladatként kívánja kezelni, ezért a következőkben külön költségvetési soron fogja rendeleteiben szerepeltetni.

**7. KÖZÜZEMI INFRASTRUKTÚRA, ENERGIA, KÖZTISZTASÁG, KÖZVILÁGÍTÁS**

A város belső hálózatának kritikus része a közüzemi infrastruktúra, amely az élhető működés fizikai feltételeit biztosítja. Ennek egy része tartozik az önkormányzat felelőségi körébe; ez a fejezet az erre vonatkozó fejlesztési elképzeléseket veszi számba.

**7.1.**A KEHOP-2.2.2-15-2019-00142 kódszámú pályázat alapján, uniós forrásból megvalósuló szennyvíztisztító telep fejlesztésének befejezése(szennyvíz- és iszapkezelési technológiai folyamatok korszerűsítése, a meglévő műtárgyak felújítása, 3 új membrán szeparációs medence, csurgalékvíz átemelő, fedett iszaptároló, iszap homogenizáló medence, valamint 2 db fermentor építése gáztárolóval);

**7.2.** helyi csapadékvízmegtartási kapacitás bővítése: vízgyűjtő területek kialakítása tereken, parkokban, tározó tó kialakítása (pl. Malomtó szél), új önkormányzati beruházások során vízmegtartó tartályok telepítése az esővíz gyűjtésére;

**7.3.** a gyűjtött esővízből, fúrott kútból a közeli zöldfelületek öntözése;

**7.4.** lakossági esővízgyűjtés ösztönzése;

**7.5.** esőkertek kialakítása (közterületeken, útmenti zöldsávokban);

**7.6.** a sportcsarnok tetejére napelempark telepítése;

**7.7.** városi energiaközösség kialakítása, vállalkozói konzorcium a megvalósításra (napelempark, gázmotoros villanytelep);

**7.8.** vízelvezető árkok karbantartása;

**7.9.** közvilágítás belterületen a kerékpárutak mellett, külterületen a buszmegállóknál;

**7.10.** illegális szemétlerakás visszaszorítása (ahol szükséges, kamerák elhelyezésével);

**7.11.** nyilvános wc-k építése, automatizálása;

**7.12.** galambok befogása, szaporodásuk megakadályozása, tüskék kihelyezése;

**7.13.** közvilágítás kiépítése Ugyer XII. dűlőben az óvodáig a hiányzó szakaszon, továbbá a lámpatestek sűrítése, ahol ezt a lakosság igényli;

**7.14.** geotermikus energia kihasználása intézmények, épületek fűtésére;

**8. ÉPÜLETFELÚJÍTÁSOK, ZÖLDFELÜLETGONDOZÁS ÉS -FEJLESZTÉS**

Ez a fejezet a város lakónak közvetlen téri környezetét meghatározó, önkormányzati illetékességű épületekre és zöldfelületekre vonatkozó fejlesztési terveket tartalmazza.

**8.1.** Tiszti klub rekonstrukciója és benne közösségi tér kialakítása, a Tiszti klub mögötti terület fejlesztése;

**8.2.** Kossuth Művelődési Központ „B” épület teljes rekonstrukciója (fűtéskorszerűsítés, nyílászáró csere, homlokzati hőszigetelés);

**8.3.** Kossuth Múzeum: nyílászáró csere, fűtéskorszerűsítés, elektromos és vízelvezető rendszer felújítása, rekonstrukciós tervek előkészítése;

**8.4.** CTV épülete (Teleki utca 12.): a többszakaszos felújítás megtervezése és megvalósítása;

**8.5.** a Sporttörténeti Gyűjtemény jelenlegi elhelyezésére szolgáló ingatlan (Gubody utca 9.): a majdani funkció (ifjúsági központ) betöltéséhez szükséges felújítás elvégzése;

**8.6.** Városháza: tetőfelújítás, portál- és nyílászárócsere, homlokzati hőszigetelés), fűtéskorszerűsítés kazáncserével, liftcsere, villámhárító rekonstrukció, penész-mentesítés, klimatizálás;

**8.7.** Cegléd Városi Könyvtár (gyermekkönyvtár): nyílászárócsere;

**8.8.** városi tulajdonú épületek homlokzatának felújítása a városközpontban (pl. Kossuth Ferenc utca 1/a, Evangélikus bazársor az üzletek oldalán);

**8.9.** Deák téri óvoda (rekonstrukció, energetikai korszerűsítés, akadálymentesítés, burkolatcsere, pályázati lehetőség igénybevételével);

**8.10.** a korábbi tüdőgondozó épületének visszaigénylése az államtól (az elhelyezkedésének és jellegének legmegfelelőbb funkció kiválasztását követően);

**8.11.** Eötvös tér koncepciótervének elkészítése és funkcióbővítő rekonstrukciója (térburkolatok felújítása, zöldterületi rekonstrukció, közművezetékek kiváltása, történelmi hangulatú kandeláberek, fedett szabadtéri színpad létrehozása);

**8.12.** Kossuth tér funkcióbővítő megújításának (térburkolatok és növényzet felújítása) folytatása, a templom mögötti területen szükséges munkák elvégzése;

**8.13.** Szabadság tér felújítása (térburkolatok és növényzet megújítása, vizes elemek kiépítése, az öntözés feltételeinek megteremtése, közművezetékek kiváltása);

**8.14.** Zsinagóga előtti parkhoz hozzácsatolt terület funkcióval való megtöltése, illeszkedve a meglévő térhez;

**8.15.** faültetési program folytatása Cegléd hagyományosan fás, különlegesen zöld jellegének megőrzése, az utcakép egységesítése és a klímaváltozás hatásainak mérséklése érdekében (Ipari Park, a fürdő környezete, a téglagyári terület, Görbe utca, Gerje-mente, Akasztó szél stb.);

**8.16.** virágosítási programok folytatása (az élőhely mikroklímájának megfelelő, lehetőleg többnyári növényekkel);

**8.17.** a Gubody parkban és a Szabadság téren nyáron a kút vizével való öntözés (a kiépített öntözőrendszer felhasználásával);

**8.18.** a Cigle tér és (a sportcsarnokkal egyeztetve) a Gubody Park tájépítészeti megújítása, padok helyreállítása (ha szükséges, kamerák felszerelése a rongálás megelőzésére);

**8.19.** a Malomtó-szélen rekreációs park kialakítása a CVSE atlétikai szakosztályának igényeire is tekintettel, mesterséges tóval (a vízmegtartás érdekében, az Önkormányzat ilyen értelmű döntése esetén), a judoközpont előtti terület tájépítészeti megújítása;

**8.20.** Gerje-menti túra- és rekreációs tanösvény, kerékpárút, közösségi tér kialakításaa strandfürdő és borvidék, illetve Ceglédbercel irányában (szaletli, pihenőpadok, közkifolyó és hulladéktároló, valamint információs táblák, geoládák);

**8.21.** az örkényi úti játszótér körüli zöldterületen közösségi tér kialakítása;

**8.22.** gyermekkönyvtár udvarának rendbetétele, hasznosítása;

**8.23.** moziudvar mint közösségi tér fejlesztése és hasznosítása új funkciókkal (pl. vendéglátás, büfékoncert-tér);

**8.24.** a város szabályozási tervében tervezett közparkok és közkertek kialakítása (növényállomány, térbútorozás);

**8.25.** a belátható időn belül beépíteni nem tervezett önkormányzati tulajdonú telkek zöldfelületként történő hasznosítása;

**8.26.** parkletek (mikroparkok), mint közösségi helyek kialakítása;

**8.27.** a klímaváltozás hatásainak mérséklése építészeti és városrendezési eszközökkel (pl. közterületi árnyékolások);

**8.28.** ivókutak telepítése a sokak által látogatott, illetve sportolásra használt területeken;

**8.29.** köztéri szobrok, utcai design elemek elhelyezése.

**9. A SZOLGÁLTATÓ VÁROS**

Ez a fejezet a lakói iránt felelősséggel tartozó város által közvetlenül a lakosság számára biztosított szolgáltatásokat veszi számba, úgy is, mint „beruházást az emberi tőkébe”.

**9.1. Oktatás, nevelés**

* a Dózsa György utcai bölcsőde felújítása;
* amennyiben igény mutatkozik rá, családi bölcsődék támogatása (ha szükséges, akkor helyi rendelet megalkotásával);
* pályázatok segítségével meg kell célozni egy új óvoda építését a város nyugati részén;
* óvodák felújítása, eszközbeszerzése;

**9.2. Egészségügy**

* családorvosi praxisok betöltésének támogatása (szolgálati lakás);
* egészségügyi szűrőprogramok;
* egészségfejlesztő programok;
* mentális fejlesztő, támogató programok;

**9.3. Kultúra**

* kiemelt városi programok: laskafesztivál, városnapok, Kossuth-napok;
* családi, ifjúsági rendezvények;
* sportmúzeum elhelyezése a Szabadság téren vagy a Gál József Sportcsarnokban, státuszának jogi rendezése;
* dobmúzeum sorsának rendezése (a lehetőségek szerint);

**9.4. Sport**

* az Önkormányzat kötelező feladata a tömegsport támogatása; ennek megfelelően
  + megépítette és fenntartja a pumpapályát, a BMX pályát, a rekortán futókör a Malomtó szélen és a Budai úti fürdő melletti területen;
  + támogatja és bővíti az óvodások és általános iskolások úszásoktatását;
  + rendszeresen közösségi sport- és testmozgás programokat szervez (családi "ovi és sport" nap, iskolai sportnap, élménytúrák, Mikulásfutás, ádvent idején korcsolyapálya, nordic walking);
  + törekszik a lehető legteljesebb mértékben kihasználni az Aktív Magyarország program által biztosított lehetőségeket, folyamatosan figyelemmel kíséri a megjelenő pályázatokat, részt vesz mindazokon, amelyek Cegléden megvalósításra érdemesek, ezekhez a költségvetési mindenkori helyzetének megfelelően önrészt is biztosítva;
  + támogatja a labdázók felújítását a Ceglédiek a Ceglédiekért Közalapítvány közreműködésével (tekintettel a zajvédelmi szempontokra is);
* az Önkormányzat, amennyiben szabad források állnak rendelkezésre, támogatja a versenysportot;
* az Önkormányzat kezdeményezi, hogy a központi támogatásban újra legyenek sporttámogatások céljára felhasználható források;
* az Önkormányzat kiemelten támogatja a CVSE Atlétikai Szakosztályát abban, hogy érvényesítse a korábbi kormányzati ígéreteket a Malomtó széli futókörhöz tervezett atlétika pálya felépítésére az egyesület sporttelepén belül;
* az Önkormányzat ösztönzi a szakosztályokat a sportturizmusban, edzőtáborokban rejlő lehetőségek kiaknázására;

**9.5. Ifjúságpolitika**

* az Önkormányzat legfőbb alapelvként leszögezi: a fiatalok nélkül nem hoz döntést a fiatalokról;
* az Önkormányzat ennek megfelelően lehetőségei szerint teljesíti a fiatalok mindazon kívánságait, amelyek szolgálják a fejlődésüket, így
* forrásokat biztosít ifjúsági rendezvényekhez,
* támogatja a helyi ifjúsági parlament működését, ifjúságpolitikai kongresszusok rendezését,
* költségvetésében ifjúságpolitikai célokra külön keretet pántlikáz meg,
* a Gubody u. 9. szám alatt a fiatalok számára – kérésüknek megfelelően – külön, kizárólag általuk használt közösségi teret biztosít.

**9.5. Idős- és szociális gondozás**

* az idősek nappali ellátásának bővítésére mutatkozó lakossági igény kielégítése érdekében az e célra leginkább megfelelő ingatlan kiválasztása és abban idősek napközi otthonának kialakítása;
* szociális ellátásra való jogosultság jövedelmi határainak inflációkövető módosítása;
* autista nappali ellátó kialakítása és működtetése a Fűtőház 6. szám alatti ingatlanon, a TOP\_PLUSZ-3.3.2-21-PT1-2022-00048 azonosítószámú projekt keretében.

**9.6. Közigazgatás, ügyfélszolgálat**

* a Városháza ügyfélközpontú felújítása a kulturált ügyfélfogadás és -kiszolgálás érdekében;
* a városapplikáció funkcióinak bővítése közérdekű bejelentések megtételére, fogadására és feldolgozására, közügyekben a lakosság véleményének kikérésére;

**9.7.**Az Önkormányzat elkötelezett a civil keretek fenntartásának fontossága, megőrzése mellett.

**9.8.** Butik hotel kialakítása (pl. az Önkormányzat védett Szabadság téri épületében).

**10. BÉRLAKÁSÉPÍTÉS**

**10.1.**A bérlakások számának növelésére jelentős a lakossági igény, amely mindig megmutatkozik, valahányszor pályázni lehet egy megüresedő lakásra. Ezt az Önkormányzat sem hagyhatja figyelmen kívül, mivel a lakáshiány enyhítésének továbbra is ez az egyik leghatékonyabb módja.

**10.2.** Az Önkormányzat bízik abban, hogy belátható időn belül lesznek központi támogatási programok önkormányzati bérlakások építésére. Annak érdekében, hogy az esetlegesen megnyíló pályázati lehetőségeket a város a lehető legjobban ki tudja használni, az Önkormányzat minden esetben koncepcionálisan előre tekintve dönt saját, e célra is fordítható erőforrásainak felhasználásáról:

* önkormányzati tulajdonú üres telkek,
* állami tulajdonból önkormányzati tulajdonba átkerült ingatlanok értékesítéséből befolyó árbevétel,
* önkormányzati tulajdonú ingatlanok bérbeadásából befolyó bérleti díjak.

**10.3.** Az Önkormányzat

* ezen erőforrások felhasználásával városi bérlakás-építési programot indíthat el;
* tartalékolhatja erőforrásait annak érdekében, hogy utóbb önerőként használhassa fel azokat egy bérlakások építésére irányuló esetleges kormányzati pályázatban;
* tervezi a bérlakások bérleti díjának egységes rendezését;
* bérlakás alapot létesíthet minőségi épületszerkezetekkel kis energiaigényű, környezettudatos bérlakások építésének finanszírozására;
* alapot hozhat létre a városban egyedül élő idős ingatlantulajdonosok ellátására, illetve nyugdíj-kiegészítésétre az ingatlanuk fejében, azzal, hogy utóbb ezek az ingatlanok ugyancsak a bérlakás-programba kerülnek;
* vagyongazdálkodásának lényeges eleme lehet a bevételek bizonyos százalékának megtartása, elkülönítése további ingatlanok megvásárlására/felújítására;

**11. TÉRSZERKEZET, TÉRHASZNÁLAT, FUNKCIÓALAKÍTÁS ÉS FEJLESZTÉSPOLITIKA**

**11.1. A fürdő és környéke**

A fürdő fejlesztésével párhuzamosan és összehangoltan szükséges a tó és környezete, mint gyógyhely és szabadidős terület folyamatos fejlesztése, a táj ökológiai potenciáljának kibontása is, a tájépítészeti terveknek megfelelően és a természetvédelmi szempontokkal összhangban (növényállomány, burkolt felületek, egyéb környezeti elemek).

A fejlesztés lehetővé teszi a fürdő közvetlen környezetében fekvő területek koncepciózus hasznosítását (kivásárlás, kiváltás, parcellázás, közművesítés, értékesítés).

A fürdőben és az egészségturizmusban rejlő lehetőségek kiaknázásához ugyanakkor szükséges a szálláshelyek kapacitásának növelése, a vendéglátási szolgáltatások, szabadidős programok és idegenforgalmi attrakciók kínálatának bővítése is.

A fürdő mellett megjelenő további létesítmények (szabadidőközpont, kondipark, játszótér) és zöldterületek természetes módon tovább erősítik a környék vonzerejét, ösztönzik a beáramlást és sokasítják kiszolgálandó igényeket; ugyanakkor jelentős idegenforgalmi vonzerőt adnak a városnak.

A folyamatban lévő gyógyhellyé minősítés különböző mértékben, de egyaránt felértékeli a fürdő közelében fekvő ingatlanokat (ideértve az Öregszőlő zártkertjeit is).

Az Önkormányzatnak meg kell határoznia, hogy távlatilag milyen tevékenységek folytatását, szolgáltatások nyújtását kívánja ösztönözni a fürdő környezetében (szállodaépítés, lakópark, idősotthon, üdülőövezet, sport, rekreáció, szabadidő-eltöltés, szórakozás, egyéb szociális szolgáltatások stb.), s ennek megfelelően eldönteni, hogy

* a területi infrastruktúra-fejlesztés során milyen preferenciákat érvényesít,
* milyen kötött céllal és feltételekkel értékesíti vagy adja bérbe a területen fekvő ingatlanait, illetőleg
* az ezekből befolyó pénzt miként használja fel a terület továbbfejlesztésére.

A fürdő körüli terület fejlődését, funkcióinak alakulását

* az Önkormányzat távlati fejlesztési koncepciója és annak gyakorlati megvalósítása (ideértve a kommunikációját is),
* a lakossági igények,
* a befektetők részérők érkező megkeresések és
* a terület fejlesztésébe bevonható források

együttesen, egymással állandó kölcsönhatásban határozzák meg.

A terület fejlesztésébe bevonható források lehetnek mindenekelőtt

* vállalkozói befektetések
* pályázati támogatások
* visszaforgatott önkormányzati bevételek (értekésített ingatlanok vételára, bérbeadott ingatlanok bérleti díja, csatlakozási díjak
* közvetlen és közvetett lakossági tehervállalás (saját fejlesztések, csatlakozási díjak stb.)

**11.2. Öregszőlő**

Mind a természetes városfejlődés, mind a fürdő fejlesztésének köszönhetően megélénkülő idegenforgalom a fürdő irányába mozdítja el a város súlypontját. Ennek megfelelően egyre jobban beépül az Öregszőlő, egyre többen költöznek oda, ami fokozódó terhelést jelent az infrastruktúrára.

Elengedhetetlen ezért a közművek (ivóvíz, csatorna, gáz) megkezdett kiépítésének folytatása (a szolgáltatók bevonásával); ezzel párhuzamosan, ütemezett módon a lakóövezetben a szabályozási vonalak érvényre juttatása, majd a megfelelő (szilárd burkolatú) úthálózat kiépítése.

**11.3. Belváros**

Cegléd városközpontjának a közigazgatási, a kereskedelmi és a szolgáltatási funkciója egyaránt jelentős; jelentősége emellett felbecsülhetetlen a közösségépítés és az idegenforgalom szempontjából is. A történelmi belváros különlegesen épen maradt épületegyüttesét és ebből következő sajátos hangulatát Makovecz Imre így méltatta: „*Büszke lehet magára az a város, amelyik építészetileg ilyen szép, egységes tudott maradni*”.

Ahhoz, hogy a város ezt a szép arcát mutassa mind a ceglédi polgárok, mind az ide látogató turisták felé, hozzátartozik az épülethomlokzatok, zöldfelületek, utak és járdák megfelelő minősége; fontos ezért, hogy a rekonstrukciók ütemezésében az is érdemi súllyal megjelenjen, hogy egy-egy a felújítás hol szolgálja több ember jólétét és jó közérzetét.

A belvárosban való kényelmes időtöltést sétálgatást és pihenést kell hogy szolgálja a közterek tájépítészeti megújítása, utcabútorokkal, zöldfelületekkel, a gépjárműforgalomtól jól elválasztott sétányokkal. Cegléden jelenleg egyetlen sétáló terület van (az Eötvös tér); a belvárosi magban a három központi tér összekapcsolásával a sétáló zóna kialakítása, a biztonságos, gyalogosbarát közlekedés feltételeinek kialakítása, a gépkocsiforgalom kivezetése a jövő feladata. Az Önkormányzat javítani kívánja a Belváros gépkocsival való megközelíthetőségét, ezért folyamatosan új fizetőparkolókat alakít ki.

**11.4. Vásártér**

Vásártér legoptimálisabb hasznosítási lehetőségeinek megvizsgálása

**11.5. Fesztiválhelyszín**

A gyógyhelyé nyilvánítás feltétele a fokozottan védett területnek megfelelő zajszint; ezért zenei fesztiválpark (állandó rendezvényhelyszín) a fürdő körüli szabadidőpark területén csak e feltételeknek megfelelően működhet, a nagyobb zajkibocsátású rendezvényeknek (erre mutatkozó igény esetén) új helyet kell keresni.

**11.6. Iparterület bővítése**

Az, hogy szükséges lesz-e az iparterület további bővítése, azután válik majd el, hogy megvalósul az Ipari Park II. és III. üteme. Ha az értékesítést követően még további bővítés indokolt, akkor arra elsősorban az M4-es út Tápiószőlős felé eső oldalán fekvő terület hasznosítása jöhet szóba (ennek azonban számos további feltétele is van).

Az Ipari Park II. beruházása miatt az Önkormányzatnak 2024-ben és 2025-ben egyaránt 246-246 millió forint visszafizetési kötelezettsége keletkezett. Az, hogy a beruházás saját erőből történő befejezése ezen túl még milyen kötelezettségekkel jár, a jelenleg is zajló tárgyalások lezárultával tudható majd meg biztosan (meglévő nyersanyagok felhasználása, új közműtervek, új költségvetés, további források bevonása). Ez kényszerberuházás, amely ugyanakkor a befejezését követően bevételhez juttatja majd az Önkormányzatot (területek értékesítése).

**11.7. Laktanyaépületek**

A laktanyaterület épületállományának hasznosítására új lehetőséget kínál, hogy a 441-es elkerülő út új nyomvonala lényegesen javítja a megközelíthetőségét. A lehetőség kiaknázásához megfontolandó lehet építészeti koncepcióterv kidolgozása; bizonyosan szükségesek infrastrukturális beruházások (szennyvíz, áram); ezeknek köszönhetően jó eséllyel lehetőség nyílik a még városi tulajdonban álló épületek (raktárak, lovas legénységi épület) gyümölcsöző hasznosítására.

**11.8. Szegregátumok és szegregáció által fenyegetett területek**

Az Integrált Településfejlesztési Stratégia (ITS) felülvizsgálatának munkaközi dokumentuma foglalkozik a szegregátumokkal és szegregáció által fenyegetett területekkel. AKSH 2011-es adatai szerint a városban 5 belterületi és 1 külterületi szegregátum van (Kékkő utcai és Puttony utcai területek, Szűcs-telep, Kernács-telep, Cséri-telep, illetve Tanítóföld). Ezek mellett a belterületen 4 további területrészt fenyeget a szegregáció (amelyek közül a városi antiszegregációs tervet előkészítő munkacsoport főként a Kernács-telepi és a Szűcs-telepi szegregátum közé ékelődők helyzetét értékelte súlyosnak), a külterületen pedig további 3 területrészt (Gerje telep, Hartyáni dülő, Ugyer).

A szegregátumok sajátossága, hogy a problémák egymásra rakódnak, egymást erősítik, s sokszor önmagukban nem is kezelhetők: egy probléma megoldását sokszor eliminálhatja egy vagy több másik, ami megoldatlanul maradt. A szegregáció feloldásához szükséges, egymással összehangolandó feladatok: közútfejlesztés, közművesítés, a közbiztonság javítása, helyi munkahelyek teremtése, helyi egészségügyi és szociális ellátórendszer erősítése, óvodafelújítás, közösségépítő és a felzárkózást elősegítő képzési programok, átfogó drogprevenciós program.

A felsoroltak lényegében mindegyikéhez elengedhetetlen ugyanakkor az érintettek hozzáállásának megváltoztatására, motiválására irányuló kommunikáció (annak érdekében, hogy éljenek is a biztosított lehetőségekkel), továbbá önszerveződésük támogatása (hogy a közösség ne hagyja kárba veszni a megvalósított fejlesztéseket). A közbiztonság erősítését szolgálja a vagyonvédelmi kamerarendszer kiépítéséhez a lakosság támogatása.

A szegregátumok meghatározására szolgáló új módszertan véglegesítését és a KSH frissebb adatainak közreadását követően e kérdésre vissza kell majd térni.

**12. EPILÓGUS**

A törvény a „gazdasági program” és a „fejlesztési terv” kifejezéseket egymás szinonimájaként használja, ami annyiban nyújt tartalmi támpontot, amennyiben a két megfogalmazás *értelmezi egymást*. Ez fontos, ugyanis alig van önkormányzati döntés, aminek valamilyen költségvetési (tehát gazdasági) kihatása ne lenne; vagy másképpen: a gazdaság a város működésének egyik dimenziója, amelyben az önkormányzat döntései szinte kivétel nélkül leképeződnek. A „fejlesztési terv” értelmező megfogalmazás szerint viszont e programba azok a döntések sorolandók, amelyeknek (közvetlen vagy közvetett) *városfejlesztési relevanciája van* (ideértve a gazdasági dimenzióban jelentkező előfeltételeiket, illetőleg következményeiket is).

Az anyag elkészítéséhez segítséget kértem a képviselőtestület tagjaitól, önkormányzati cégeink vezetőitől a hivatal munkatársaitól, a városban tevékenykedő vállalkozásoktól és korábban – a facebook segítségével – az állampolgároktól. Négy vállalkozás, a hivatal dolgozói és nagyon sok állampolgár véleménye segítette a munkát. Utóbbiak esetében sok volt az átfedés, illetve olyan – oktatást, egészségügyet – érintő problémákat vetettek fel, mely az önkormányzat hatáskörén kívül esik. Az anyagba bedolgozásba kerültek intézményeinknek a költségvetés során felmerült beruházási eszközbeszerzési igényei. Ezúton szeretném megköszöni mindenkinek, aki javaslataival, bírálatával hozzájárult az anyag elkészítéséhez.

Annak reményében bocsájtom a testület elé a tervezetet, hogy abból – tekintettel arra, hogy együtt építjük a várost – sok minden meg fog valósulni.